РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

1000 София, ул. Екзарх Йосиф, 12		Администрация: тел.: 02/930 49 57; факс: 2/980 76 32

ПРОТОКОЛ № 29

от заседание на Комисия „Съдебна карта, натовареност и 
съдебна статистика” към Съдийската колегия
на Висшия съдебен съвет

10 октомври 2016 г.
/понеделник - 10,00 часа/

	Днес, 10 октомври 2016 г. (понеделник), от 10,00 часа се проведе заседание на комисия „Съдебна карта, натовареност и съдебна статистика”  към ВСС, в състав:

ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ

ГАЛИНА КАРАГЬОЗОВА
КАМЕН ИВАНОВ - отсъства
МАРИЯ КУЗМАНОВА 
СОНЯ НАЙДЕНОВА

	От администрацията на ВСС присъстват експертни сътрудници към комисията: 	Красимира Василева - началник-отдел „ЮОДКВСС" в дирекция Правна; Елеонора Савова – началник отдел „СК”, Емилия Петкова – главен експерт в отдел „САОД”, дирекция "ИТСС”.

След разисквания по предварително обявения дневния ред

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

Включва като т. 4 по дневния ред за днешното заседание:
- Обсъждане на организационни въпроси във връзка с решение на ВСС по Протокол № 30/03.06.2015 г., т. 1.1. и решение на СК на ВСС по Протокол № 15/13.09.2016 г., т. 6.

Като взе предвид Акт на Гражданския съвет към ВСС № 60/30.09.2016 г.,

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

Дава съгласие на обсъждането по т. 4 от днешния дневен ред да присъства г-н Любомир Авджийски - член на Гражданския съвет към ВСС, представител на Института за пазарна икономика

	ПО ДНЕВНИЯ РЕД:

	1. ОТНОСНО: Предложения за изготвяне на анализ на командированите съдии и прокурори след промените в ЗСВ.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

1.1. Приема за сведение данните от Регистъра на командированите съдии към 30.09.2016 г.
1.2. Изисква допълнителна информация за командированите съдии с продължителност на командироването над 12 месеца към 09.08.2016 г. относно следното:
- в съда, в който е командировано лицето дали са провеждани конкурси в периода на командироването му и ако има в момента течащ конкурс кога е открит;
- командированите лица дали са участвали в конкурсите за заемане на обявените свободни длъжности в съда, в който са командировани.
1.3. Информацията по т. 1.2. да бъде предоставена от администрацията на ВСС - Дирекция “Съдебни кадри и конкурси на магистрати”.
1.4. Изпраща решението на Дирекция „Съдебни кадри и конкурси на магистрати” за изпълнение.

	2. ОТНОСНО: Писма (2 бр.) изх.№ 88-00-342/04.10.2016 г. и 88-00-351/06.10.2016 г. от председателя на Комисия по атестиране на служители от АВСС относно атестиране на сътрудници към Комисия „Съдебна карта, натовареност и съдебна статистика”.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

2.1. Съгласно чл. 19, ал.1, т.10 от Вътрешните правила за назначаване, атестиране и повишаване в ранг на съдебните служители в администрацията на Висшия съдебен съвет комисията оценява експертните и техническите сътрудниците към комисията, както следва:
- Красимира Василева – началник отдел „ЮОДКВСС” – максимална оценка 3 /три/;
- Елеонора Савова – началник отдел „СК” – максимална оценка 3 /три/;
- Румен Митев – началник отдел „САОД” – максимална оценка 3 /три/;
- Емилия Петкова – глевен експерт в отдел „САОД” – максимална оценка 3 /три/;
- Мина Стоева – технически сътрудник – максимална оценка 3 /три/;
- Виолета Георгиева – технически сътрудник – максимална оценка 3 /три/;
- Валентина Димитрова – технически сътрудник – максимална оценка 3 /три/.

2.2. Изпраща решението по т. 2.1. на председателя на Комисията по атестирането – г-жа Саша Харитонова, директор на дирекция „Правна” на ВСС, за сведение и по предназначение.

	3. ОТНОСНО: Писмо изх. № 2908/05.10.2016 г. от председателя на Специализирания наказателен съд /вх.№ 11-06-1352/05.10.2016 г./

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	3.1. Приема за сведение писмо вх.№ 11-06-1352/05.10.2016 г. от председателя на Специализирания наказателен съд, доколкото същото вече е изпратено на работната група по наказателни дела, сформирана към комисията с решение по протокол № 22/29.06.2016 г., т.5, за сведение и съобразяване при изготвяне на предложения за промени в номенклатурата на статистическите кодове по наказателните дела и в Правилата за оценка на натовареността на съдилищата.

4. ОТНОСНО: Обсъждане на организационни въпроси във връзка с решение на ВСС по Протокол № 30/03.06.2015 г., т. 1.1. и решение на СК на ВСС по Протокол № 15/13.09.2016 г., т. 6. 

Като съобрази Акт на Гражданския съвет към ВСС № 56/08.07.2016 г., т. 1,

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

4.1. Дава възможност на г-н Любомир Авджийски, след детайлно запознаване с публикувания на сайта на ВСС Анализ на натовареността на военните съдилища и военно-окръжните прокуратури през 2014 година и приложенията към него, при необходимост от допълнителна информация да конкретизира искането си до комисията.
4.2. Комисията се ангажира, след постъпване на конкретно искане по т. 4.1., да изиска допълнителна информация от администрацията на ВСС - дирекция "Финанси и бюджет", дирекция "Съдебни кадри и конкурси на магистрати" и дирекция "Информационни технологии и съдебна статистика".

					ПРЕДСЕДАТЕЛ
					НА КСКНСС:            /п/

								КАЛИН КАЛПАКЧИЕВ